open-index/open-wikipedia-markdown huggingface dataset:
Ryōsuke Irie

**Ryōsuke Irie** (, s. 24. tammikuuta 1990 Osaka) on japanilainen uimari, joka on saavuttanut suurimmat menestyksensä selkäuinnissa.

Rooman MM-kilpailuissa 2009 Irie sai 200 metrin selkäuinnissa hopeaa ajalla 1.52,51. Shanghain MM-kilpailuissa 2011 hän oli 200 metrin selkäuinnissa toinen ajalla 1.54,11 ja 100 metrin selkäuinnissa kolmas ajalla 52,98. Barcelonan MM-kilpailuissa 2013 hän sai pronssia 4&nbsp;×&nbsp;100 metrin sekauintiviestissä sekä sijoittui neljänneksi 100 ja 200 metrin selkäuinneissa. Kazanissa 2015 hän oli 200 metrin selkäuinnissa neljäs ja 100 metrin selkäuinnissa kuudes. Budapestin MM-kilpailuissa 2017 hän sijoittui 100 metrin selkäuinnissa neljänneksi ja 200 metrin selkäuinnissa seitsemänneksi.

Dohan lyhyen radan MM-kilpailuissa 2014 hän sai pronssia 100 metrin selkäuinnissa. Hangzhoussa 2018  hän saavutti pronssia 4&nbsp;×&nbsp;100&nbsp;metrin sekauintiviestissä.

Pekingin kesäolympialaisissa 2008 Irie oli 200 metrin selkäuinnissa viides. Lontoon olympialaisissa 2012 hän sai hopeaa 200 metrin selkäuinnissa ajalla 1.53,78 ja 4&nbsp;×&nbsp;100&nbsp;metrin sekauintiviestissä sekä pronssia 100 metrin selkäuinnissa ajalla 52,97. Rio de Janeiron olympialaisissa 2016 hän sijoittui 100 metrin selkäuinnissa seitsemänneksi ja 200 metrin selkäuinnissa kahdeksanneksi.

Ensimmäisen arvokisamitalinsa Irie voitti vuoden 2006 Aasian kisoista Dohasta, kultaa 200 metrin selkäuinnissa. Kantonin Aasian kisoissa 2010 hän voitti mestaruuden 100 ja 200 metrin selkäuinnissa sekä 4&nbsp;×&nbsp;100&nbsp;metrin sekauintiviestissä. Lisäksi hän sai hopeaa 50 metrin selkäuinnissa. Incheonin Aasian kisoissa 2014 hän voitti kultaa 100 ja 200 metrin selkäuinnissa sekä hopeaa 50 metrin selkäuinnissa ja sekauintiviestissä. Jakartassa 2018 hän saavutti hopeaa kaikissa kolmessa selkäuinnissa sekä molemmissa 4&nbsp;×&nbsp;100 metrin sekauintiviesteissä.

Tyynenmeren-mestaruuskilpailuissa 2010 hän oli kolmas 200 metrin selkäuinnissa. Tyynenmeren-mestaruuskilpailuissa 2014 hän sai kultaa 100 metrin selkäuinnissa sekä hopeaa 200 metrin selkäuinnissa ja 4&nbsp;×&nbsp;100 metrin sekauintiviestissä. Tokion Tyynenmeren-mestaruuskilpailuissa 2018 sai hopeaa 100 ja 200 metrin selkäuinneissa sekä molemmissa 4&nbsp;×&nbsp;100 metrin sekauintiviesteissä.

Irie ui toukokuussa 2009 200 metrin selkäuinnin uudeksi maailmanennätysajaksi 1.52,86, mikä alitti entisen, yhdysvaltalaisen Ryan Lochten maailmanennätyksen yli sekunnilla.  Hän pitää hallussaan myös 100 metrin selkäuinnin Aasian ennätystä.

## Lähteet

## Aiheesta muualla
*Profiili Japanin olympiakomitean sivuilla
Francis Collins

**Francis Sellers Collins** (s. 14. huhtikuuta 1950) on yhdysvaltalainen lääkäri ja geneetikko. Hän johti NHGRI:tä (National Human Genome Research Institute) vuoteen 2008 ja toimi myös Human Genome Projectin johdossa. Hänen tutkimustyönsä avulla on löydetty erilaisia sairauksia aiheuttavia geenejä, joiden joukossa on Huntingtonin tautia aiheuttava geeni. Collins on Yhdysvaltain kansallisen tiedeakatemian jäsen ja Presidential Medal of Freedomin saaja.

Collins piti itseään aiemmin ateistina, mutta sittemmin hänestä tuli vakaumuksellinen kristitty. Hän on teistinen evolutionisti eli uskoo evoluution olevan Jumalan ohjaamaa. Hän on puolustanut ”BioLogos”-termillä nimittämäänsä teististä evolutionismia menestysteoksessaan *[[The Language of God|The Language of God: A Scientist Presents Evidence for Belief]]* (2006).

Heinäkuussa 2009 presidentti Barack Obama nimitti Collinsin Yhdysvaltain terveysviraston johtoon.

Collins johtaa perustamaansa BioLogos Foundationia, joka pyrkii edistämään uskon ja tieteen välistä sopusointua.

## Lähteet

## Aiheesta muualla

* The BioLogos Foundation – viralliset sivut.
Sakari Smeds

**Sakari Smeds** (s. 31. heinäkuuta 1964 Savonlinna) on suomalainen kristillisdemokraattinen poliitikko. Smeds on toiminut kansanedustajana vuosina 1995−2003.

## Ura
Smeds on koulutukseltaan yhteiskuntatieteiden maisteri ja hän on suorittanut myös Kansallis-Osake-Pankin yrityspankkiiritutkinnon vuonna 1994. Vuonna 1989 hän toimi Kouvolan evankelis-luterilaisen seurakunnan vs. hallintosihteerinä, minkä jälkeen hän on työskennellyt rahoitusalalla. Vuosina 1989–1994 hän työskenteli Kansallis-Osake-Pankin palveluksessa yritystutkijana ja 1994–1995 apulaisjohtajana ja kansanedustajakausiensa jälkeen hän on työskennellyt Nordealla. Hänen virkanimikkeensä on luottojohtaja.

### Kansanedustaja
Smeds on entinen Kymen vaalipiirin (vuoteen 1999 Kymen läänin vaalipiiri) kansanedustaja. Hän toimi eduskunnassa maaliskuusta 1995 maaliskuuhun 2003 ja kuului ensimmäisellä edustajakaudellaan (1995–1999) varsinaisena jäsenenä talousvaliokuntaan ja ympäristövaliokuntaan ja vuosina 1999–2003 valtiovarainvaliokuntaan. Hän oli myös eduskunnan kansliatoimikunnan jäsen vuodesta 1999 vuoteen 2002. Smeds sai eduskuntavaaleissa 1995 5&nbsp;827 ääntä, eduskuntavaaleissa 1999 4&nbsp;303 ääntä ja eduskuntavaaleissa 2003, joissa hän putosi eduskunnasta, 4&nbsp;254 ääntä.

### Kunnallispolitiikka
Smeds on toiminut vuodesta 2009 alkaen Kouvolan kaupunginvaltuuston jäsenenä, mutta ei asettunut enää ehdokkaaksi kuntavaaleissa 2021. Vuosina 1989–2008 hän oli Valkealan, joka liittyi Kouvolaan vuonna 2009, kunnanvaltuuston jäsen.

## Yksityiselämä
Smeds on ollut naimisissa vuodesta 1993 ja hänellä on vaimonsa Kirsi Smedsin (o.s. Eräpolku) kanssa kaksi lasta: vuonna 1996 syntynyt poika ja vuonna 1998 syntynyt tytär.

## Lähteet
*
Kauppakatu (Kuopio)

**Kauppakatu** on katu Kuopion keskustassa. Kadun pituus on noin 1&nbsp;500 metriä. Katu alkaa Makasiinikadulta Kuopion satamasta ja loppuu Sairaalakadulle. Katu kulkee Kuopion torin etelälaitaa. Kauppakatu risteää 19 kadun kanssa, ja sen varrella on kymmenen liikennevalo-ohjattua risteystä. 

Alatorihankkeen valmistuttua Kauppakatu muuttuu kävelykaduksi torin kohdalta, välillä Vuorikatu–Ajurinkatu. 

Kauppakadun itäpäässä sijaitsevat Satamatori, Matkustajasatama sekä Snelmanninpuisto, ja kadun keskivaiheilla sijaitsee Kuopion tori. Merkittäviä rakennuksia Kauppakadulla ovat kauppahalli, lyseo ja tuomiokirkko. Museoista kadun varrella sijaitsevat Kuopion kulttuurihistoriallinen museo‎ ja Kuopion taidemuseo, ostoskeskuksista Anttila, Kauppakeskus Aapeli, Tavaratalo Carlson ja H-talo.

Kauppakadun varrella tai aivan sen välittömässä läheisyydessä sijaitsee myös suurin osa Kuopion keskustan ravintoloista.


Tiedosto:Kauppakatu1 - Multimäki - Kuopio - m.jpg|Kauppakatua Puistokadun itäpuolella.
Tiedosto:Kauppakatu2 - Multimäki - Kuopio - m.jpg|Kauppakatua likimain Savonkadun tietämillä.
Tiedosto:Kauppakatu3 - Multimäki - Kuopio - m.jpg|Kauppakatu muuttuu idästä ydinkeskustaan tultaessa pihakaduksi, sitten kävelykaduksi.
File:Kauppakatu Kuopio.jpg|Kauppakatua Kuopion torin kohdalla, näkymä länteen päin.


## Lähteet

## Aiheesta muualla

* *Meijerin nurkalla.  Kauppakadun lapset kertovat.* Toimittaneet: Maija Metsämäki, Aila Huttunen ja Mikko Metsämäki. . Vuonna 2010 ilmestynyt 137-sivuinen kirja kertoo, millaisena Kauppakadun alapään kortteleiden kuhina näyttäytyi 1930–50-luvuilla lapsuuttaan eläneiden silmin.
Stone Age

**Stone Age** on The Rolling Stonesin maaliskuussa 1971 julkaistu kokoelma-albumi. Sen julkaisi yhtyeen entinen levy-yhtiö Decca Records ja materiaali koostuu vuosina 1963-1966 julkaistuista kappaleista, jotka eivät olleet sisältyneet yhtyeen studioalbumien brittipainoksille.

## Kappaleet

**A-puoli**
#Look What You've Done
#It's All Over Now 
#Confessin' the Blues 
#One More Try 
#As Tears Go By
#The Spider and the Fly

**B-puoli**
#My Girl 
#Paint It, Black
#If You Need Me
#The Last Time
#Blue Turns to Grey 
#Around and Around

**CD-version bonuskappaleet:**
*Kappaleet äänitetty livenä Fort Worthissa, New Yorkissa, Philadelphiassa ja Houstonissa 1972.

#Brown Sugar 
#Bitch
#Rocks Off 
#Gimme Shelter 
#Don't Lie to Me 
#Tumbling Dice 
#Love in Vain 
#Sweet Virginia 
#All Down the Line

## Kokoonpano
*Mick Jagger
*Keith Richards
*Charlie Watts
*Brian Jones
*Bill Wyman

*Mick Taylor (vain bonuskappaleilla)

## Lähteet
Luettelo Backstreet Boysin saamista palkinnoista ja ehdokkuuksista

Yhtenä parhaiten maailmanlaajuisesti myyvänä yhtyeenä **Backstreet Boys** on vastaanottanut lukuisia palkintoja tunnustuksena maailmanlaajuisesta menestyksestä musiikkialalla.

Alahaalla on lista Backstreet Boys'in vastaanottamista palkinnoista, levyistä ja saavutuksista.

## 1990-luku
### 1995

### 1996

### 1997

### 1998

### 1999

## 2000-luku
### 2000

### 2001

### 2002

### 2003

### 2004

### 2005

### 2006

### 2007

### 2008

## Lähteet
Minna Canthin katu (Kuopio)

**Minna Canthin katu** on katu Kuopiossa ruutukaava-alueella. Kadun pituus on noin 1&nbsp;400 metriä. Kirjailija Minna Canthin mukaan nimetty katu alkaa Sairaalakadulta Valkeisenlammen rannalta ja loppuu Varastokadulle satamaan. Katu risteää 19 kadun kanssa. Kadun varrella on kolme puistoa (Kirkkopuisto, Snelmanninpuisto ja Satamapuisto). Kadulla on kolme liikennevalo-ohjattua risteystä.

## Poikkikadut lännestä itään
* Sairaalakatu (pohjoiseen)
* Kasarmikatu (pohjoiseen) ja Alavanhovintie (lounaaseen)
* Puistokatu
* Hatsalankatu 
* Savonkatu 
* Ajurinkatu
* Haapaniemenkatu
* Hallikatu 
* Puijonkatu
* Käsityökatu 
* Vuorikatu
* Sorvarinkatu (etelään)
* Kuninkaankatu
* Maaherrankatu
* Sepänkatu
* Snellmaninkatu
* Niemenkatu 
* Satamakatu
* Varastokatu (etelään)
Tulliportinkatu (Kuopio)

**Tulliportinkatu** on katu Kuopiossa ruutukaava-alueella. Katu on 1&nbsp;500 metriä pitkä ja se risteää 18 kadun kanssa. Katu alkaa Kuopion kaupunginteatterin edustalta eli Niiralankadun ja Sairaalakadun risteyksestä, ja loppuu Makasiinikadulle, Kuopion vierasvenesatamaan. Kadun varrella on 10 liikennevalo-ohjattua risteystä. Kuopion torin kohdalla ajo on sallittu vain takseille, joukkoliikenteelle ja hälyytysajoneuvoille.

Kadun varrella on sijaitsevat muun muassa: useita Kuopion kasarmialueen rakennuksia, Hanna Partasen kalakukkoleipomo, uusi oikeustalo (entinen poliisi- ja paloaseman talo), Kuopion Sankaripuisto, Kuopion kaupungintalo, Kuopion tori, Tullinkulman kortteli, Kuopion pääterveysasema.
File:Hanna Partanen - kalakukkoleipomo - Kuopio - m.jpg|Hanna Partasen kalakukkoleipomo sijaitsee Tulliportinkadun ja Kasarmikadun risteyksessä.
File:Tulliportinkatu Haapaniemenkadun risteyksestä kaupungintalon ja Kuopion torin kohdalta - Multimäki - Kuopio - m.jpg|Tulliportinkatu Haapaniemenkadun risteyksestä nähtynä. Kuvan vasemmassa laidassa Kuopion kaupungintalo.
File:Tulliportinkatu Kuopion torin kulmalta satamaan päin - Multimäki+Vahtivuori - Kuopio - m.jpg|Tulliportinkatu Kuopion torin nurkalta satamaan päin.


## Lähteet
Vladislav Druso

**Vladislav Druso** (s. 3. elokuuta 1968) on keskisarjassa, alemmassa raskaassasarjassa ja raskaassasarjassa otellut tšekkiläinenkiertuemies. Nyrkkeilyn Druso aloitti 20-vuotiaana ja otteli amatöörinä noin 200 ottelua. Druso on toiminut myös potkunyrkkeilijänä voittaen pronssia kahdesti Tšekin kansallisella tasolla. Ammattidebyyttinsä Druso teki vuonna 2001 ollessaan 33-vuotias. Nyrkkeilijänurallaan Druso otteli 34 kertaa, joista hävisi 29. Yrittäessään lopettaa nyrkkeilijänuraa Druso joutui palaamaan takaisin huomatessaan joutuneensa ongelmiin liian vapaa-ajan kanssa. Viimeisen kamppailunsa Druso otteli 18. marraskuuta 2006 mutta hävisi Alexander Frenkelille teknisellä tyrmäyksellä 4. erässä. Sen jälkeen hän lopetti nyrkkeilyn.

## Lähteet
Frank J. Selke

**Francis Joseph Aloysius Selke** () oli kanadalainen jääkiekkomanageri. Hänen johtamansa joukkueet voittivat Stanley Cupin yhteensä yhdeksän kertaa.

## Lähteet
*Frank J. Selke Legends of Hockey -sivustolla 
*Frank J. Selke EliteProspects-sivustolla
James Wisniewski

**James Joseph Wisniewski** (s. 21. helmikuuta 1984 Canton, Michigan) on yhdysvaltalainen entinen jääkiekkoilija. Hän pelasi ammattilaisurallaan 552 ottelua NHL-liigassa.

## Pelaajaura
Wishniewski pelasi kaudesta 2000–2001 OHL-juniorisarjaa Plymouth Whalersin joukkueessa. Chicago Blackhawks varasi hänet vuoden . Kaudella 2003–2004 Wisniewski toimi Whalersin kapteenina. Hänet tunnettiin kovasta laukauksesta, ja hän olikin hyvä maalintekijä. Hän teki 17 maalia, joista 11 ylivoimalla. Wishniewski oli koko liigan 24. paras pistemies ja kolmanneksi paras puolustaja tehden yhteensä 70 tehopistettä. Hänet palkittiin OHL:n parhaana puolustajana.

Ammattilaisuransa Wishniewski aloitti AHL:ssä Norfolk Admiralsin joukkueessa, joka oli Blackhawksin farmijoukkue. Kaudella 2006–2007 hänet nostettiin Blackhawksiin joukkueeseen. Hänen kautensa tosin loppui lyhyeen loukkaantumisen takia. 4. maaliskuuta 2009 Blackhawks vaihtoi Wisniewskin ja Petri Kontiolan Anaheim Ducksiin. Vaihdossa Chicago sai Samuel Påhlssonin ja Logan Stephensonin.

Ducksissa Wisniewski pelasi hieman yli kauden. Kaudella 2009–2010 hän teki Ducksissa 30 pistettä 69 ottelussa. Kauden jälkeen, kesäkuussa 2010 Wisniewski teki joukkueen kanssa vuoden jatkosopimuksen. Samana päivänä hän vaihtoi kuitenkin joukkuetta, kun New York Islanders hankki hänet Ducksista vaihdossa kolmannen kierroksen varausoikeuteen . Kaudella 2010–2011 Wisniewski teki läpimurtonsa NHL:ssä. Hänelle merkittiin kauden aikana 51 pistettä. Wisniewski aloitti kauden Islandersissa, mutta Montreal Canadiens hankki hänet kesken kauden korvaamaan loukkaantunutta Andrei Markovia. Islanders sai kaupassa vastineeksi kaksi varausoikeutta. Kauden jälkeen Canadiens kauppasi Wisniewskin pelaajaoikeudet Columbus Blue Jacketsiin vaihdossa seitsemännen kierroksen varausoikeuteen . Blue Jackets teki Wisniewskin kanssa kuuden vuoden ja 33 miljoonan dollarin sopimuksen, ennen kuin hänestä olisi tullut vapaa pelaaja.

## Lähteet
* 
* 
* 

### Viitteet
Iron Horsemen

**Iron Horsemen** on Gilles Charmantin ohjaama suomalais-ranskalainen elokuva vuodelta 1994. Sen tapahtumat sijoittuvat kuvitteellisesti vuoden 1967 Kaliforniaan, ja juoni pyörii Cannibals-nimisen moottoripyöräjengin ympärillä. Kaikki kuvaukset on tehty Suomessa, Kouvolan Myllykoskella.

Elokuvan tuottajina olivat Aki Kaurismäki ja Cedomir Kolar. Tuotannosta vastasivat Villealfa Filmproductions, U.G.C ja N.O.E. Productions. Näyttelijöinä olivat muun muassa Dominic Gould, Laura Favali, Kari Väänänen, Nicky Tesco, Matti Pellonpää, Sakari Kuosmanen ja Antti Reini. Avustajina elokuvan teossa toimivat moottoripyöräkerhot Ylästö MC, Tonocks MC, Niska MC, Walkka MC ja Jerusalem MC.

*Iron Horsemen* julkaistiin DVD:nä vuonna 2006.

## Rooleissa

## Vastaanotto

Film-O-Holic.com-verkkosivustolla julkaistussa elokuvan dvd-julkaisun arviossa Eliisa Savola pitää elokuvassa esiintyvää road movie -genren parodiointia onnistuneena sen alkupuolella, mutta kokee parodian muuttuvan myöhemmin sisäpiirivitsin tuntuiseksi. Hänen mielestään elokuva ei myöskään istu suomalaiseen kuvausympäristöön.

## Aiheesta muualla
* 
* 

* ''Iron Horsemen'' -DVD 

## Lähteet
Midi, Maxi & Efti

**Midi, Maxi & Efti** oli ruotsalainen afrikkalaisvaikutteista musiikkia esittänyt lauluyhtye 1990-luvun alussa. Heidän kaksi suurinta hittiään olivat Bad Bad Boys ja Ragga Steady. Yhtyeen muodostivat sisarukset **Midi** ja **Maxi Berhanu** ja heidän ystävänsä **Freweyni "Efti" Teclehaimanot**. He ovat kaikki syntyneet vuonna 1976. Midi ja Maxi ovat syntyneet Etiopiassa ja saapuivat Ruotsiin vanhempiensa mukana vuonna 1985. Efti on myös syntynyt Etiopiassa pakolaisleirillä ja muutettuaan Ruotsiin tapasi Midin ja Maxin Akallan lähiössä Tukholmassa.

Heidään nimeään kantava albumi ilmestyi 1991 ja siltä julkaistiin singlet *Bad Bad Boys*, *Ragga Steady* ja *Masenko*. Vaikka tytöt on merkitty kappaleiden sanoituksien tekijöiksi, niiden taustalla ovat vaikuttaneet tunnetut ruotsalaistuottajat Alexander Bart, Anders Wollbeck ja Per Adebratt. Vuonna 1992 yhtye julkaisi Yhdysvalloissa ja teki musiikkivideon. Yhtye lopetti tämän jälkeen hyvin pian tehtyään lyhyen kiertueen Yhdysvalloissa, Etelä-Afrikassa ja Ranskassa. Yhtyeen musiikkia on käytetty yhdysvaltalaisessa TV-piirrossarjassa Beavis ja Butt-head ja elokuvassa For Love or Money. Yhtyeen entiset jäsenet ovat myöhemmin kukin tahoillaan tehneet studioäänityksiä, mutta mitään ei ole toistaiseksi julkaistu.
Emil Nylund

**Emil Valentin Nylund** myöh. **Norjavirta** () oli suomalainen jääkärivääpeli ja Viron armeijan vänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan jääkäritykistössä. Sisällissodan jälkeen Nylund taisteli niin sanotuissa heimosodissa, niin Virossa kuin Aunuksessakin.

## Perhe ja koulutus
Hänen vanhempansa olivat merimies Emil Konstantin Nylund ja Alexandra Ulrika Söderholm. Hänet vihittiin avioliittoon vuonna 1918 Saima Katarina Terhon kanssa ja toisen kerran vuonna 1934 Agda Alice Rosblomin kanssa, joka kuoli vuonna 1936. Kävi kansakoulun. 

## Jääkärikausi
Nylund työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 25. joulukuuta 1917, josta hänet siirrettiin 6. tammikuuta 1918 pataljoonan haupitsipatteriin. 

## Suomen sisällissota
Nylund astui Suomen armeijan palvelukseen jefreitteriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 2. patteriin, jonka mukana hän osallistui sisällissodan taisteluihin Länkipohjassa, Pitkäjärvellä, Orivedellä, Kangasalla ja Lempäälässä sekä Tampereella. Tampereen valtauksen jälkeen hänet määrättiin tykistön uudelleen järjestelyn yhteydessä Jääkäritykistöprikaatin 2. jääkäripatteriston 3. patteriin ja osallistui taisteluihin Karjalankannaksella. 

## Heimosoturi
Sisällissodan jälkeen Nylund palveli Suomen tykistökoulussa, josta hänet siirrettiin 8. lokakuuta 1918 Kenttätykistörykmentti I:n 5. patteriin. Hänen veti veri kumminkin sotanäyttämöille ja hän erosi armeijasta 3. marraskuuta 1918 voidakseen liittyä 11. tammikuuta 1919 alkaen Viron vapaussotaa käyvään Viron armeijaan. Viron armeijassa hänet ylennettiin vänrikin arvoon ja kuului Ensimmäiseen suomalaiseen vapaajoukkoon. Hän osallistui Viron vapaussodassa taisteluihin Narvassa. Vapaajoukossa hän toimi myöhemmin myös nuorempana upseerina 5. komppaniassa. 

Virosta palattuaan Nylund jatkoi sotimistaan liittymällä 2. heinäkuuta 1919 Karjalan (Aunuksen) retkikuntaan, jossa hänet sijoitettiin kapteeni Bernerin patterissa 20. elokuuta 1919 saakka. 

## Sotien jälkeinen aika
Sotaretkiltään palattuaan Nylund palveli ensin muutaman kuukauden poliisikonstaapelina Turun poliisilaitoksessa, jonka jälkeen hän työskenteli autonkuljettajana Turussa vuosina 1920–1923 ja Helsingissä vuosina 1923–1932 sekä talonmiehenä Helsingissä vuosina 1932–1936.  Nylund vaihtoi vuonna 1935 sukunimensä Norjavirraksi. Hänet haudattiin Sipooseen.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Ruotsin irakilaiset

**Ruotsin irakilaiset** ovat Ruotsin toiseksi suurin vähemmistöryhmä suomalaisten jälkeen. Vuoden 2012 lopussa Ruotsissa asui Statistiska centralbyrånin tilaston perusteella 127 860 henkilöä, jotka olivat syntyneet Irakissa ja 52 016 Ruotsissa syntynyttä henkilöä, joiden vanhemmista vähintään yksi oli syntynyt Irakissa. Yhteensä Irakissa syntyneitä ja heidän jälkeläisiään oli 179 876 henkeä.

Ruotsi on ottanut vastaan enemmän irakilaisia kuin muut EU-maat yhteensä. Vuonna 2006 päätettiin, että kaikki Keski- ja Etelä-Irakista kotoisin olevat henkilöt saavat väliaikaisen oleskeluluvan kielteisestä turvapaikkapäätöksestä huolimatta. 0,1 % turvapaikka-anomuksista hylätään ja 24 % sai oleskeluluvan humanitäärisistä syistä.

## Lähteet

*http://www.alertnet.org/thenews/newsdesk/L06873099.htm 

## Aiheesta muualla
* *The Local* 22.12.2006: Iraqis look to Sweden as safe haven
Brian McGuire

**Brian Anthony Joseph McGuire** (13. joulukuuta 1945 – 29. elokuuta 1977) oli australialainen F1-kuljettaja ja tallipäällikkö.

## Formula 1
McGuire perusti McGuire-nimisen F1-tallin ja osallistui sen kuljettajana vuoden  Britannian GP:hen. Hän kuitenkin karsiutui eikä päässyt osallistumaan kilpailuun. McGuire osallistui myös kahteen sarjan ulkopuolisiin kisoihin vuosina 1974 ja 1976.

DNPQ = karsiutui esikarsinnoissa.

## Kuolema
McGuire kuoli vuonna 1977 Shellsport G8 -mestaruuskilpailun harjoituksissa Brands Hatchissä ja samalla hänen tallinsa lopetettiin.

## Lähteet
Jan Veselý

**Jan Veselý** (s. 24. huhtikuuta 1990 Ostrava) on tšekkiläinen koripalloilija. Hän pelasi kausina 2011–2014 NBA:ssa ja edusti kausina 2014–2022 turkkilaista Fenerbahçea. Kesällä 2022 hän siirtyi espanjalaisseura FC Barcelonaan.

## Ura
Veselý aloitti pelaamisen tšekkiläisessä BK Snakes Ostravassa, jossa hän pelasi juniorijoukkueissa. Kaudeksi 2007–2008 hän siirtyi slovenialaiseen KD Slovaniin. Kauden jälkeen hän siirtyi KK Partizaniin viisivuotisella sopimuksella, jolloin hän pääsi pelaamaan myös Euroliigaa. Partizanissa Veselý voitti jokaisena pelikautenaan Adrianmeren liigan, Serbian liigan sekä Serbian cupin mestaruuden.

Veselý osallistui NBA:n vuoden  varaustilaisuuteen, jossa Washington Wizards varasi hänet tilaisuuden kuudentena pelaajana. Hän siirtyi samalla pelaamaan Washingtoniin. Helmikuussa 2014 hän siirtyi kolmen joukkueen yhteisessä pelaajakaupassa Denver Nuggetsiin. Elokuussa 2014 Veselý siirtyi kaksivuotisella sopimuksella Fenerbahçeen. Hän voitti seurassa Euroliigan mestaruuden vuonna 2017. Hänet valittiin Euroliigan arvokkaimmaksi pelaajaksi vuonna 2019 ja kolme kertaa Euroliigan ykköstähdistöön (2016, 2018, 2019). Hän voitti neljä kertaa Turkin liigamestaruuden. Hän pelasi Fenerbahçessa kahdeksan kautta ja siirtyi kesällä 2022 FC Barcelonaan.

## Lähteet

## Aiheesta muualla

*NBA:n pelaajaprofiili 
*Euroliigan pelaajaprofiili 
*Basketball-Reference
Graham McRae

**Graham McRae** (5. maaliskuuta 1940 Wellington –  4. elokuuta 2021) oli uusiseelantilainen F1-kuljettaja. Hän osallistui vuoden 1973 Britannian GP:hen, jossa hän keskeytti ensimmäisellä kierroksella eikä saavuttanut pisteitä. Hän osallistui myös Indianapolis 500 -kilpailuun samana vuonna ollen 16. ja ansaiten vuoden tulokas -palkinnon.

McRae pärjäsi paremmin Formula 5000 -sarjassa saavuttaen useita mestaruuksia. Hän on myös kolminkertainen Tasmanian sarjan mestari vuosilta 1971–1973. Hän voitti myös US F5000 -kruunun 1972.

## Lähteet
Malaja Purgan piiri

**Malaja Purgan piiri** (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 1&nbsp;223 neliökilometriä. Vuonna 2010 siellä asui 33&nbsp;058 henkeä.

Piiri sijaitsee Udmurtian eteläosassa. Idässä se rajoittuu Možgan, luoteessa Uvan, pohjoisessa Zavjalovon, idässä Sarapulin ja kaakossa Kijasovon piireihin sekä etelässä Tatarstanin Agryzin piiriin. Hallinnollinen keskus on Malaja Purgan kylä. Piiriin kuuluu 15 maalaiskuntaa.

Seudun länsiosa sijaitsee Možgan ylängöllä ja itäosa Sarapulin ylängön länsireunalla. Keskiosan kautta virtaa Ižjoki. Pinta-alasta noin 30 % on metsää. 

Piirin kautta kulkee Kazanin ja Iževskin välinen rautatie sekä Iževskin ja Jelabugan välinen maantie. Piirikeskuksesta on matkaa tasavallan pääkaupunkiin 37 kilometriä.

Väestöstä 78,1 % on udmurtteja, 17,8 % venäläisiä ja 2,4 % tataareja.

Seudulla on öljynporausta sekä koneenrakennus-, kemian ja elintarviketeollisuutta. Maatalous on keskittynyt maidon ja lihan tuotantoon sekä viljakasvien viljelyyn.

Ohjelmasarjassa Suomensukuiset 30 päivässä näyttelijä Ville Haapasalo vierailee kuvausryhmineen Malaja Purgan piirissä kahdesti. Ensin käydään piirin itäosissa Buranovon kylässä Euroviisuissa 2012 hyvin menestyneen Buranovskije babuški-ryhmän jäsenten kotona. Myöhemmässä jaksossa tutustutaan udmurttilaisiin kansanparantajiin Sundukovon kylässä (Сундуково), joka sijaitsee linnuntietä vajaa kilometriä Buranovosta etelään.  

## Lähteet

## Aiheesta muualla

* Malaja Purgan piiri Udmurtian tasavallan sivustolla 
* Malaja Purgan piiri Udmurtian valtioneuvoston sivustolla  
* Malaja Purgan piiri Den-uutistoimiston sivustolla
Baitullah Mehsud

**Baitullah Mehsud** (بیت اللہ محسود; n. 1974 – 23. elokuuta 2009) oli pakistanilainen heimojohtaja Etelä-Waziristanissa ja Tehrik-i-Taliban Pakistanin johtaja.

Baitullah ei saanut erityistä muodollista koulutusta vaan opiskeli madrassassa. Oppilaana hän matkusti usein Afganistaniin avustamaan Talibania sen šarian toteutuksessa.

Baitullah nousi johtoon vuonna 2004 Nek Mohammadin kuoleman jälkeen. Seremoniassa, johon osallistui viisi johtavaa taliban-komentajaa, Mullah Omar nimitti hänet Mehsudin alueen kuvernööriksi.

Mehsud solmi aselevon Pakistanin viranomaisten kanssa 8. helmikuuta 2005. Sopimuksessa Pakistanin armeija veti joukkonsa hänen hallitsemaltaan alueelta. Hänen piti pidättäytyä hyökkäyksistä hallituksen joukkoja vastaan, avustaa kehitysprojekteissa ja estää ulkomaisten militanttien toiminta. Sopimus raukesi kuitenkin jo heinäkuussa 2005.

Joulukuussa 2007 Mehsud julistettiin perustetun Tehrik-i-Taliban Pakistanin johtajaksi. Vuoden 2009 aikana ryhmittymää on syytetty lukuisista verisistä iskuista myös siviilejä vastaan. Pakistanin armeijan päällikkö vaatikin hänen eliminoimistaan. Yhdysvallat tarjosi hänestä viiden miljoonan dollarin palkkion ja Pakistan 615&nbsp;000 Yhdysvaltojen dollaria.

Elokuussa 2009 miehittämättömällä koneella tehty ohjusisku tuhosi hänen anoppinsa talon, ja iskussa kuoli hänen vaimonsa. Myös Mehsud sai iskussa vakavia vammoja, joihin hän kuoli 23. elokuuta.

Hänen seuraajakseen tuli Hakimullah Mehsud.

## Lähteet

## Aiheesta muualla
* Profile: Baitullah Mehsud, BBC
Decode

**Decode** on yhdysvaltalaisen Paramore-yhtyeen kappale vuodelta 2008. Paramore kirjoitti kappaleen vuoden 2008 *[[Twilight – Houkutus]]* -elokuvaa varten. "Decode" on mukana elokuvan soundtrackillä *[[Twilight Soundtrack|Twilight]]*. "Decode" oli ehdokkaana MTV Movie Awards 2009 -palkintogaalassa ja Grammy-palkinnon 2010 voittajaksi parhaan elokuvakappaleen kategoriassa. 

## Tausta
Paramore kirjoitti kappaleen varta vasten *[[Twilight – Houkutus]]* -elokuvaa varten. Elokuva perustuu Stephenie Meyerin *[[Houkutus (kirjasarja)|Houkutus]]*-kirjasarjan samannimiseen ensimmäiseen osaan. Paramoren laulaja Hayley Williams on kertonut kuuluvansa kirjasarjan ihailijoihin ja on sanonut:

## Musiikkivideo
Virallinen musiikkivideo julkaistiin 3. marraskuuta 2008 MTV:llä ja MTV.com:issa. Videon ohjasi Shane Drake. Videolla bändin jäsenet kävelevät ja esiintyvät Tennesseessä, Nashvillen metsissä. Kun he soittavat, samalla näytetään kohtauksia, joissa jäsenet esittävät jäljittäjävampyyreita. Videolla on myös pätkiä *Twilight – Houkutus* -elokuvasta.

## Single levyillä
### Promo & UK CD single
#

### [[Twilight (soundtrack)|Twilight]]
#Decode
#Full Moon (The Black Ghosts)

## Sijoitukset

## Lähteet
Jane Asher

**Jane Asher** (s. 5. huhtikuuta 1946 Marylebone, Lontoo, Englanti, Yhdistynyt kuningaskunta) on brittiläinen näyttelijä, jonka televisioura alkoi hänen ollessaan 6-vuotias elokuvassa *[[Mandy (vuoden 1952 elokuva)|Mandy]]*. 

Asher tunnettiin 1960-luvulla The Beatles -yhtyeen Paul McCartneyn tyttöystävänä. Hän on ollut vuodesta 1981 naimisissa kuvittaja Gerald Scarfen kanssa, ja heillä on kolme lasta. 

Jane Asher on muusikko/tuottaja Peter Asherin pikkusisko.

## Osittainen filmografia
**[[Mandy (vuoden 1952 elokuva)|Mandy]]* (*Mandy*, 1952)
**[[Mysteerio hotellissa]]* (*The Greengage Summer*, 1961)
**[[Punaisen surman naamio]]* (*The Masque of the Red Death*, 1964)
**[[Alfie – naisten viettelijä]]* (*Alfie*, 1964)
**[[Hyväilysi kosketus]]* (*Deep End*, 1970)
**[[Lemmenturistit]]* (*The Buttercup Chain*, 1970)
**[[Henrik VIII:n kuusi vaimoa]]* (*Henry VIII and His Six Wives*, 1972)
**[[Menestys on paras kosto]]* (*Success Is the Best Revenge*, 1984)
**[[Ihmelapsi (elokuva)|Ihmelapsi]]* (*Dreamchild*, 1985)

## Aiheesta muualla
Supreme

**Supreme** (oik. **Rolf Erik Mathias Lundh Isén**, s. 12. tammikuuta 1978) on ruotsalainen hip hop -artisti. Hän on tullut tunnetuksi Looptroop Rockers -yhtyeen jäsenenä. Häntä kutsutaan usein nimellä: "Ruotsin Big L".
Timanttituliperä

**Timanttituliperä** (*Stagonopleura guttata*) on Australiasta kotoisin oleva loistopeippoihin kuuluva varpuslintu. Lajia pidetään myös lemmikkieläimenä.

## Koko ja ulkonäkö
Kooltaan timanttituliperä on noin 10&ndash;13&nbsp;cm. Lajin otsa, päälaki, niska, selkä ja siivet ovat väriltään tuhkanharmaat. Viininpunaisesta nokasta ulottuu silmiin musta juova. Kurkku on valkoinen. Timanttituliperällä on musta kaulus, joka jatkuu sivuilla ja on valkoisen täplittämä. Linnun vatsa on valkoinen. Yläperä on väritykseltään tulenpunainen. Koiras ja naaras muistuttavat ulkonäöltään toisiaan, mutta naaras on hieman pienikokoisempi. Nuoret timanttituliperät ovat hieman aikuisia vaaleampia.

## Levinneisyys ja elinympäristö
Timanttituliperää tavataan Kaakkois-Australiassa alueella, joka ulottuu keskisestä Queenslandista Eyren niemimaalle ja Kengurusaarelle. Timanttituliperän elinympäristöä ovat eukalyptuspuiden dominoivat seudut, joilla kasvaa myös ruohikkoa.

## Kanta ja uhat
Timanttituliperäkannan kooksi arvioidaan noin 200&nbsp;000 yksilöä ja lintu luokitellaan silmälläpidettäväksi. Lajin elinympäristöä on hävinnyt huomattavan paljon ja alueella levinneet vieraat eläinlajit ovat tehneet kilpailun vaikeaksi timanttituliperälle. Elinympäristö on myös muuttunut laidunnuksen ja maaperän suolaantumisen vuoksi. Monet lajin ravintokasveista ovat yös hävinneet muiden kasvien tieltä. Timanttituliperä ei pärjää ravinnonhankinnassa parvina ruokailevalle oliivituliperälle (*Neochmia temporalis*).

## Ravinto
Timanttituliperät hyppivät maassa etsiessä ravintoaan, lähes tai täysin kypsiä siemeniä. Toisinaan laji syö myös hyönteisiä ja niiden toukkia.

## Elintavat
Soitimellaan timanttituliperäkoiras poimii erittäin pitkän ruohon ja heiluttelee sitä laulaessaan. Mikäli naaras kiinnostuu koiras lisää laulunsa ja ruohon heilutuksen voimakkuutta. Lopulta koiraslintu aukoo nokkaansa kuin ruokaa kerjäävät poikaset.

Timanttituliperän lisääntymisaika kestää elokuusta tammikuulle. Lajin pesä sijaitsee tiheässä pensaassa ja puissa. Toisinaan laji käyttää myös vanhojen haukanpesien pohjia. Pesä on rakennettu ruohoista ja höyhenistä. Naaras munii viidestä kuuteen munaa. Munia haudotaan vajaat kaksi viikkoa ja poikaset poistuvat pesästä noin kolmen viikon kuluttua kuoriutumisestaan.

Timanttituliperät ovat itsevarmoja ja arkailemattomia lintuja. Ne voivat olla myös aggressiivisia toisia loistopeippoja kuten seeprapeippoja, helmiseeprapeippoja tai suippopyrstöpeippoja kohtaan etenkin lisääntymisaikana.

## Lähteet
Drew Nicholas

**Andrew Lawrence ”Drew” Nicholas** (s. 17. toukokuuta 1981 Hempstead) on yhdysvaltalainen ammattilaisuransa lopettanut koripalloilija.

## Ura
Nicholas pelasi yliopistokoripalloa Marylandin yliopistossa vuosina 1999–2003. Hän siirtyi Eurooppaan vuonna 2003 ja meni Fabriano Basketiin, joka pelasi LegADuessa. Kaudeksi 2004–2005 hän siirtyi Basket Livornoon, josta hän siirtyi runkosarjan jälkeen Tau Cerámicaan. Nicholas jatkoi uraansa Italiassa ja meni Benetton Trevisoon. Hän voitti joukkueessa oltuaan Alphonso Ford -palkinnon. Kauden jälkeen hän siirtyi Efes Pilseniin, jossa hän pelasi melkein kaksi kautta. Nicholas sai joukkueesta potkut maaliskuussa 2008, koska ei suostunut matkustamaan Serbiaan yhdessä joukkueen muiden yhdysvaltalaisten pelaajien kanssa. Kaudeksi 2008–2009 hän siirtyi Panathinaikosiin kahden vuoden sopimuksella.

Nicholas oli voittamassa Panathinaikosissa Kreikan liigan mestaruutta vuosina 2009–2011, Kreikan cupia vuonna 2009 sekä Euroliigan mestaruutta vuosina 2009 ja 2011. Heinäkuussa 2011 hän palasi Italian liigaan tehtyään sopimuksen Olimpia Milanon kanssa. Hän pelasi Olimpiassa helmikuuhun 2012 asti, jolloin hänen sopimuksensa purettiin yhteisymmärryksessä. Heinäkuussa 2012 Nicholas siirtyi yksivuotisella sopimuksella venäläisseura PBK TsSKA Moskovaan. Sopimus purettiin kuitenkin marraskuussa 2012.

## Lähteet

## Aiheesta muualla
*Euroliigan pelaajaprofiili
Geraldine Heaney

**Geraldine Heaney** (s. 1. lokakuuta 1967, Belfast, Pohjois-Irlanti) on irlantilais-kanadalainen jääkiekkoilija ja päävalmentaja. Hän valmentaa University of Waterloon naisten jääkiekkojoukkuetta. Kaikkien aikojen naiskiekkoilijoiden joukkoon luettua Heaneyta on verrattu miesten puolella Bobby Orriin.

Marraskuussa 2013 Heaneysta tuli kolmas Hockey Hall of Fameen nimetty nainen. Naispelaajista häntä aiemmin Hockey Hall of Fameen oli valittu Cammi Granato ja Angela James vuonna 2010.

## Palkintoja ja saavutuksia
* hopeaa 1998 Naganon olympiakisoissa 
* kultaa 2002 Salt Lake Cityn olympiakisoissa
* IIHF Hall of Fameen 2008
* Hockey Hall of Fameen 2013

## Lähteet
Kotilotorni

**Kotilotorni**, joskus myös **Etanatorni** () on Emajoen varrella sijaitseva Tarton korkein asuinkerrostalo, jonka ovat suunnitelleet arkkitehdit Vilen Künnapu ja Ain Padrik. 24-kerroksisessa rakennuksessa on kaiken kaikkiaan 85 asuntoa ja kaksi hissiä. Sen varsinainen korkeus on 70 metriä, mutta näköalatasanne ja katolla sijaitsevat tilat tuovat lisämetrejä. Tornin rakentaminen aloitettiin vuonna 2006, ja talo saatiin lopullisesti valmiiksi 2008.

Tornin katsotaan edustavan wau-arkkitehtuuria. Sen vieressä on samojen arkkitehtien suunnittelema Ahhaa-tiedekeskus.

## Lähteet

## Aiheesta muualla

* Tigutornin poikkileikkaus
Painin Euroopan-mestaruuskilpailut 1921

**Vuoden 1921 [[painin Euroopan-mestaruuskilpailut]]** järjestettiin Offenbach am Mainissa, Saksassa kesäkuussa. Kyseessä olivat kaikkien aikojen toiset viralliset painin EM-kilpailut ja ensimmäiset EM-kilpailut ensimmäisen maailmansodan jälkeen. Kisoissa painittiin pelkästään kreikkalais-roomalaisessa painissa viidessä eri sarjassa.

## Mitalistit
### Kreikkalais-roomalainen paini

## Mitalitaulukko

## Lähteet
*FILA:n tietokanta
Rennesin yliopisto 1

**Rennesin yliopisto 1** () on Ranskan suurimpia yliopistoja. Bretagnen Rennesissä toimivassa yliopistossa opiskeli  vuonna 2021 yhteensä 28&nbsp;351 opiskelijaa. 

Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijaluokkaan 501-600.

## Katso myös
*Rennesin yliopisto 2

## Lähteet

## Aiheesta muualla

*Rennesin Yliopisto 1 kotisivut
Rennesin yliopisto 2

**Rennesin yliopisto 2** () on Ranskan suurin yliopisto, jossa on 17 000 opiskelijaa ja yli 645 tutkijaa.

## Katso myös
*Rennesin yliopisto 1

## Aiheesta muualla

*Rennesin Yliopisto 2
Pilatus PC-12

**Pilatus PC-12** on sveitsiläinen yksimoottorinen potkuriturbiinikäyttöinen matkustajalentokone, jota valmistaa Pilatus Aircraft. Suomen Ilmavoimien käytössä on PC-12 kuusi Pilatus PC-12 NG -tyypin konetta.

## Kehitystyö

Pilatus kertoi PC-12 koneen kehitystyöstä lokakuussa 1989. Kone lensi ensilentonsa 31. toukokuuta 1991. Koneen sertifiointi oli hidasta. Yhdysvaltain FAA:n hyväksyntä koneelle tuli vasta 15. heinäkuuta 1994.

PC-12-koneen voimalaite on Pratt & Whitney Canada PT6 potkuriturbiinimoottori. Konetta lentää yksi tai kaksi ohjaaja(a). Se voi kuljettaa 9 matkustajaa. Rahtikone on mahdollisesti tulossa.

## Versiot
* PC-12M (Multipurpose) on tarkoitettu etenkin ilmavalvontaan.
* U-28A on Yhdysvaltain ilmavoimien ostaman version paikallinen nimitys.
* PC-12NG (Next Generation) tuotiin markkinoille vuonna 2007.
* PC-12NGX (Next Generation eXtreme) tuotiin markkinoille vuonna 2020.

PC-12-koneita on käytetty liikeyritysten johdon kuljetuksiin, mutta osin sitä operoivat pienet paikalliset lentoyhtiöt. Koneita on myyty siviiliversiona noin 800 kappaletta. Sotilaskäytössä konetta käyttävät Bulgaria, Sveitsi, Etelä-Afrikka, Suomi ja Yhdysvallat. 

## Tekniset tiedot (NG)
* pituus 14,4 m
* korkeus 4,3 m
* kärkiväli 16,3 m
* suurin lentoonlähtöpaino(MTOW) 4760 kg
* suurin nopeus 519 km/h
* lakikorkeus 9140 m
* lentomatka 2800 km

## Pilatus PC-12 Suomessa
Suomen ilmavoimat osti kuusi Pilatus PC-12 NG -konetta keväällä 2009 22,5 miljoonan euron hintaan. Koneet tulivat käyttöön vuoden 2011 loppuun mennessä, ja niillä korvattiin vuodesta 1983 asti käytössä olleet Piper PA-31-350 Chieftain ja vuodesta 1991 palvelleet Valmet Redigo -koneet.  Pilatuksista ensimmäiset saapuivat Suomeen viikolla 27 (2009) ja loput kesän 2010 aikana.

Lennostoihin sijoitetuilla koneilla suoritetaan Ilmavoimissa yhteyslentoja sekä kevyen rahdin kuljetuksia.

## Lähteet

## Aiheesta muualla

*Pilatus PC 12 Official manufacturer's web page
* Flight International article on the Pilatus PC-12 Next Generation
* Flying Magazine article on the Pilatus PC-12 Next Generation 
* Project Information on Pilatus PC-12 Single-Turboprop Executive Aircraft
Mary Josephine Ray

**Mary Josephine Ray** (17. toukokuuta 1895 – 7. maaliskuuta 2010) oli kuollessaan maailman toiseksi vanhin elossa ollut ihminen. Hän syntyi Kanadassa, mutta asui Yhdysvalloissa. Häntä iäkkäämpi oli japanilainen Kama Chinen. Ray tunnettiin Boston Red Soxin fanina.

## Lähteet
Elämänlangat

**Elämänlangat** (*Ipomoea*) on kiertokasvien heimon suurin suku, johon kuuluu yli 500 lajia. Niitä tavataan luonnonvaraisina maapallon eri puolilla trooppisilla ja subtrooppisilla alueilla. Joukossa on myös useita koristekasveina viljeltyjä lajeja, sekä bataatti (*Ipomoea batatas*), jota kasvatetaan ravinnoksi. Osa lajeista on yksi- ja osa monivuotisia, useimmat ovat kasvutavaltaan köynnöstäviä.

Suomessa kasvaa luonnonvaraisena kolme elämänlankalajia, jotka ovat levinneet ihmisen mukana Amerikasta: aitoelämänlanka, liuskaelämänlanka ja kaljuelämänlanka.

## Lajeja
* *[[learinelämänlanka|Ipomoea acuminata]]* – learinelämänlanka
* *[[kuuelämänlanka|Ipomoea alba]]* – kuuelämänlanka
* *[[pinaattielämänlanka|Ipomoea aquatica]]* – pinaattielämänlanka
* *[[Ipomoea arachnosperma]]*
* *[[puuelämänlanka|Ipomoea arborescens]]* – puuelämänlanka
* *[[hiekkaelämänlanka|Ipomoea arenaria]]* – hiekkaelämänlanka
* *[[bataatti|Ipomoea batatas]]* – bataatti
* *[[Ipomoea barlerioides]]*
* *[[liilaelämänlanka|Ipomoea bonariensis]]* – liilaelämänlanka
* *[[kaironpäivänsini|Ipomoea cairica]]* – kaironpäivänsini
* *[[Ipomoea campanulata]]*
* *[[Ipomoea carnea]]*
* *[[Ipomoea cheirophylla]]*
* *[[punamiinanköynnös|Ipomoea coccinea]]* – punamiinanköynnös (syn. *Quamoclit coccinea*)
* *[[Ipomoea coptica]]*
* *[[Ipomoea eriocarpa]]*
* *[[liuskaelämänlanka|Ipomoea hederacea]]* – liuskaelämänlanka
* *[[heloelämänlanka|Ipomoea hederifolia]]* – heloelämänlanka
* *[[prinsessanelämänlanka|Ipomoea horsfalliae]]* – prinsessanelämänlanka eli kardinaalinelämänlanka
* *[[Ipomoea imperati]]*
* *[[Ipomoea imperialis]]*
* *[[taivaanelämänlanka|Ipomoea indica]]* – taivaanelämänlanka
* *[[rohtoelämänlanka|Ipomoea jalapa]]* – rohtoelämänlanka (syn. *Convolvulus jalapa*)
* *[[kenianelämänlanka|Ipomoea kituiensis]]* – kenianelämänlanka
* *[[Ipomoea laciniata]]*
* *[[kaljuelämänlanka|Ipomoea lacunosa]]* – kaljuelämänlanka
* *[[liuskamiinanköynnös|Ipomoea lobata]]* – liuskamiinanköynnös eli miinanköynnös (syn. *Quamoclit lobata*)
* *[[Ipomoea mauritiana]]*
* *[[Ipomoea marginata]]*
* *[[keisarinelämänlanka|Ipomoea nil]]* – keisarinelämänlanka
* *[[Ipomoea obscura]]*
* *[[keltapäivänsini|Ipomoea ochracea]]* – keltapäivänsini
* *[[Ipomoea parasitica]]*
* *[[dyynielämänlanka|Ipomoea pes-caprae]]* – dyynielämänlanka
* *[[tiikerielämänlanka|Ipomoea pes-tigridis]]* – tiikerinelämänlanka
* *[[kehtoelämänlanka|Ipomoea pileata]]* – kehtoelämänlanka
* *[[Ipomoea pulchella]]*
* *[[aitoelämänlanka|Ipomoea purpurea]]* – aitoelämänlanka
* *[[Ipomoea quamoclit]]*
* *[[Ipomoea quinquefolia]]*
* *[[Ipomoea sindica]]*
* *[[Ipomoea sinensis]]*
* *[[kirjopäivänsini|Ipomoea tricolor]]* – kirjopäivänsini eli päivänsini
* *[[Ipomoea triloba]]*
* *[[lumoelämänlanka|Ipomoea violacea]]* – lumoelämänlanka
* *[[hopeaelämänlanka|Ipomoea wightii]]* – hopeaelämänlanka
* *[[Ipomoea wrightii]]* – meksikonelämänlanka
* ''Ipomoea'' × ''multifida'' – kardinaalinelämänlanka

## Lähteet

## Aiheesta muualla
* Suomen Lajitietokeskus: Elämänlangat – ''Ipomoea''
* Funet: Elämänlangat (''Ipomoea'')
* United States Department of Agriculture (USDA): ''Ipomoea'' 
* Flora of China: ''Ipomoea''
Antti Ikonen

**Antti Ikonen** (s. 1963 Helsinki, Suomi) on suomalainen säveltäjä, äänisuunnittelija, kosketinsoittaja ja opettaja. Hän on soittanut koskettimia yhtyeissä Stratovarius, Cartes Art Machine ja Juhlavammat, sekä Timo Tolkin sooloalbumilla *[[Classical Variations and Themes]]*. Ikonen aloitti säveltäjän ja äänisuunnittelijan uransa jo 1980-luvun alussa. Ikosen tuotanto sisältää musiikkia ja ääniä tanssiteoksiin, näytelmiin, performansseihin, lyhytelokuviin, radioon, taidenäyttelyihin, tilateoksiin ja vuorovaikutteiseen mediaan, sekä ääni-installaatiota ja sävellyksiä erilaisille kokoonpanoille. Ikonen on toiminut radiomainos- ja multimediatuottajana 1980 – 90-luvuilla, mm. Miracle Sound OY:ssä. Äänisuunnittelutöitä Ikonen tekee edelleen aktiivisesti opetustyönsä ohella.

Antti Ikonen on valmistunut taiteen maisteriksi Aalto-yliopistosta ja toiminut äänisuunnittelun ja musiikkiteknologian opetustehtävissä useissa yliopistoissa ja korkeakouluissa 1990-luvun alusta saakka. Tällä hetkellä hän työskentelee musiikin ja äänisuunnittelun vanhempana yliopistonlehtorina  Aalto-yliopiston Medialaboratoriossa vastuullaan englanninkielinen Sound in New Media –maisteriohjelma. Ikonen on valittu Taideteollisen korkeakoulun Vuoden opettajaksi vuosina 2004 ja 2010. Ikonen on myös Median laitoksella toimivan Sound and Physical Interaction (SOPI) –tutkimusryhmän perustajajäsen. Antti Ikosen johtama Helsingin Lastensairaalan äänimaisemahanke palkittiin Grand Prix -pääpalkinnolla International Sound Awards -kilpailussa Hampurissa vuonna 2019. 
## Yksityiselämä
Antti Ikonen on avioliitossa Heta Kaiston kanssa (vuodesta 2021). Antti Ikosella on entisen vaimonsa Hanna Brotheruksen kanssa neljä lasta: Robert, Johannes, Amos ja Elsa. Ikonen ja Brotherus erosivat vuonna 2013.

## Lähteet
Alan Napier

**Alan Napier** (oik. *Alan William Napier-Clevering*, 7. tammikuuta 1903 Birmingham, Britannia – 8. elokuuta 1988 Santa Monica, Kalifornia, Yhdysvallat) oli englantilainen näyttelijä, jonka tunnetuin rooli oli Alfred Pennyworth televisiosarjassa *[[Batman (televisiosarja)|Batman]]* (1966-1968). Hän näytteli myös lukuisissa näytelmissä ja elokuvissa.

Napier oli Britannian pääministerin Neville Chamberlainin serkku. Hän opiskeli Royal Academy of Dramatic Artissa ja sai sen jälkeen töitä Oxford Players -seurueesta. 1929-1939 hän näytteli Lontoon West Endissä ennen kuin muutti Yhdysvaltoihin 1939. Hollywoodissa hän näytteli muun muassa elokuvissa *[[Kissaihmiset]]* (1942), *Kutsumattomat vieraat* (1944), *[[Macbeth (vuoden 1948 elokuva)|Macbeth]]* ja *Merirosvojen ”kauhu”* (1951). 

Hän kuoli sydänkohtaukseen 85-vuotiaana Santa Monicassa, Kaliforniassa.

## Filmografia (valikoima)

## Lähteet
*

### Viitteet

## Aiheesta muualla
* 
*
Pim Fortuynin lista

**Pim Fortuynin lista** (, LPF) oli Alankomaissa toiminut oikeistopopulistinen puolue. Puolueen perusti Pim Fortuyn, jonka oli alun perin tarkoitus osallistua vuoden 2002 parlamenttivaaleihin Leefbaar Nederland -puolueen puheenjohtajana. Fortuyn kuitenkin syrjäytettiin puheenjohtajan tehtävistä helmikuussa 2002, kun hän kritisoi maahanmuuttoa lehtihaastattelussaan, jonka seurauksena hän perusti LPF:n muutamaa päivää myöhemmin. Saavutettuaan kannatusta kyselytutkimuksissa, Fortuyn joutui salamurhaajan uhriksi 6. toukokuuta 2002, vain yhdeksää päivää ennen vaaleja. LPF:n kannatus kuitenkin säilyi, ja se nousi vaaleissa toiseksi suurimmaksi puolueeksi.

LPF muodosti hallituskoalition yhdessä CDA:n ja VVD:n kanssa, mutta puolueen sisäiset konfliktit johtivat hallituksen hajoamiseen ja uusiin vaaleihin vain muutamaa kuukautta myöhemmin. Vuoden 2003 vaalien jälkeen puolue jäi oppositioon. Puolue ei enää saavuttanut samanlaista suosiota ilman alkuperäistä johtajaansa, ja se joutui syöksykierteeseen, kunnes lakkautettiin lopullisesti vuonna 2008.
Painin Euroopan-mestaruuskilpailut 1924

**Vuoden 1924 [[painin Euroopan-mestaruuskilpailut]]** järjestettiin syyskuussa Saarlandin Neunkirchenissa, joka tuolloin oli Kansainliiton valvonnassa. Kyseessä olivat kaikkien aikojen kolmannet viralliset painin EM-kilpailut ja ensimmäiset EM-kilpailut kolmeen vuoteen. Kisoissa painittiin Pariisin kesäolympialaisten läheisyyden vuoksi pelkästään kreikkalais-roomalaisessa painissa seitsemässä eri sarjassa.

Neunkirchenin EM-kilpailuihin osallistui vain saksalaisia painijoita, mutta kisoilla on silti virallisten EM-kilpailujen status.
 
## Mitalistit
### Kreikkalais-roomalainen paini

## Mitalitaulukko

## Lähteet
*FILA:n tietokanta
Solitary Man

**Solitary Man** on Neil Diamondin vuonna 1966 säveltämä ja levyttämä kappale. Kappaleesta ovat tehneet cover-version muun muassa Chris Isaak, Johnny Cash ja HIM. HIMin versio kappaleesta levytettiin vuonna 2004 ja se julkaistiin singlenä ja musiikkivideona, jonka tuotti Bam Margera. Kappale löytyy myös HIM:in ensimmäiseltä, vuonna 2004 julkaistulta kokoelma-albumilta And Love Said No: The Greatest Hits 1997–2004''.
Pikakirjoituksen oppikirja

**Pikakirjoituksen oppikirja** on Lars Neoviuksen laatima suomenkielisen pikakirjoituksen oppikirja. Kirjan aikaisempia versioita julkaistiin nimillä **Opastus suomalaiseen pikakirjoitukseen** ja **Oppikirja suomalaisessa pikakirjoituksessa**.  Kirja oli useita vuosikymmeniä käytännössä ainoa pikakirjoituksen oppikirja, ja siitä otettiin painoksia 1940-luvulle asti, 15. painos vuonna 1946.

## Historia

Neovius kehitti 1870-luvun alkupuolella ensimmäisen suomenkielisen pikakirjoitusjärjestelmän ja julkaisi siitä vuonna 1876 oppikirjan *Opastus suomalaiseen pikakirjoitukseen*. Kyseessä oli kuitenkin vain pieni sadan kappaleen painos, joka oli tarkoitettu lähinnä hänen omien pikakirjoituskurssiensa oppilaille. Vuonna 1883 hän julkaisi laajemman painoksen nimellä *Oppikirja suomalaisessa pikakirjoituksessa*. Se erosi ulkoasultaan ja esitystavaltaan merkittävästi edellisestä. Kolmas painos julkaistiin 1891, mutta sen Neovius joutui tekemään kiireessä, eikä ollut siihen itsekään tyytyväinen. Neljättä painosta vuodelta 1894 pidetään sisällöltään Neoviuksen oppikirjan pääpainoksena, ja se oli myös painoteknisesti edellisiä selkeämpi ja laadukkaampi. Kirjan myöhempiin painoksiin ei tehty enää suurempia muutoksia.

Viidennestä painoksesta (1903) lähtien kirjaa julkaistiin nimellä *Pikakirjoituksen oppikirja*. Neoviuksen kuoleman (1916) jälkeen kirjaa toimitti Kaarlo Kallioniemi. Hänen toimittamansa seitsemäs painos ilmestyi vuonna 1920, ja siitä lähtien kirjaa kustansi WSOY.

## Sisältö ja rakenne

Kirja on jaettu kahteen osaan: varsinainen tekstiosa ja erillinen pikakirjoitusliite. Tekstiosassa esitetään pikakirjoitettuna yksittäiset merkit ja niiden yhdistäminen, mutta muu osa pikakirjoitetusta tekstistä on liitteessä. Tekstiosa on jaettu kahteen lukuun: *Pikakirjaimet ja sanain kuvaaminen* sekä *Lyhennysoppi*.

## Lähteet

*
*
*
Viherkiekkokala

**Viherkiekkokala** (*Symphysodon tarzoo*) on  tuorein kiekkokalojen suvusta määritetty laji. Se hyväksyttiin vuonna 2006 laajan tutkimuksen jälkeen, jossa vertailtiin Amazonin eri osista löytyneiden kiekkokalojen DNA:ta ja ulkonäköä. Lyons oli kuvanut lajin jo 1959, mutta silloin se asetettiin synonyymiksi.

'Viherkiekkokalat ovat muodoltaan litteitä kiekkoja, joiden halkaisija on noin 20 senttimetriä. Selkä- ja vatsapuolen evät ovat kasvaneet yhtenäisiksi reunuksiksi, rintaevät ovat pitkät ja ohuet. Silmä on suurehko ja oranssin- tai punaisen sävyinen. Väritykseltään se eroaa muista kiekkokaloista siten, että viherkiekkokalalla on punaisia pilkkuja peräevässä ja vartalossa. 

## Levinneisyys
Viherkiekkokalaa tavataan Manausin länsipuolella Amazonin sivujoissa Rio Ica, Rio Madeira, Rio Jurua ja Rio Bauana sekä Tefe-järvessä. 

## Katso myös
*Kiekkokalat – lisää tietoa värimuunnoksista, taudeista ja hoidosta akvaariossa.

## Lähteet

## Aiheesta muualla
*Son of Tarzoo | Freshwater | Columns | TFH Magazine®
Castelmoron-d’Albret

**Castelmoron-d'Albret** on kunta Gironden departementissa Akvitanian hallintoalueella Ranskassa. Kunta kuuluu Langonin arrondissementtiin ja Monségurin kantoniin. Kunnassa oli 57 asukasta vuoden 2006 väestönlaskennassa ja väestötiheys oli 1&nbsp;425 as./km². Castelmoron-d'Albretin pinta-ala on 0,0376 neliökilometriä, ja se on näin ollen pinta-alaltaan Ranskan pienin kunta.

Kunnassa on keskiaikaisia rakennuksia.

Kunnasta on matkaa Caumontiin 1,5 kilometriä, Saint-Martin-du-Puyhin 1,5 km, Rimonsiin 1,6 km, Landerrouet-sur-Séguriin 3,2 km, Neuffonsiin 3,7 km, Mesterrieux’hön 3,9 km ja Cazaugitatiin 4 km.

## Väkiluvun kehitys

Castelmoron-d'Albretin väkiluvun kehitys vuodesta 1968 vuoteen 2006:	 	 	 			 	

## Lähteet

## Aiheesta muualla

* Kunta INSEEssä 
* Kunnan kartta